**B O S N A I H E R C E G O V I N A**

**FEDERACIJA BOSNE I HERCEGOVINE**

**U N S K O - S A N S K I K A N T O N**

**GRAD BOSANSKA KRUPA**

**GRADSKI ORGAN UPRAVE**

Broj:07-11-5-9133/23

Dana: 27.02.2024.godine

Na osnovu člana 64. stav (1) tačka b), člana 68. stav (4) pod j) i člana 70. stav (1), (3) i (6) Zakona o javnim nabavkama („Službeni glasnik BiH“, broj: 39/14 i 59/22), a na osnovu provedenog konkurentskog zahtjeva za dostavljanje ponuda s namjerom provođenjem e-aukcije -Nabavka i isporuka putničkog motornog vozila kategorija M2 (minibus), u ponovnom postupku, a na prijedlog Komisije za provođenje postupka javne nabavke, Gradonačelnik grada Bosanska Krupa, kao rukovodilac organa uprave donosi:

**ODLUKU**

**o izboru najpovoljnijeg ponuđača i odbacivanju ponude ponuđača u ponovnom postupku**

1. Ponovo se prihvata ponuda ponuđača **„DRVOREZ“ d.o.o. Hadžići** u predmetu nabavke roba: Nabavka i isporuka putničkog motornog vozila kategorija M2 (minibus), sa cijenom u ukupnom iznosu od 14.500,00 KM bez PDV-a odnosno 16.965,00 sa PDV - om .
2. Po konačnosti ove odluke sa izabranim ponuđačem potpisat će se ugovor o nabavci putničkog motornog vozila kategorija M2 (minibus), Grad Bosanska Krupa.
3. Ponuda ponuđača STEEL doo Zenica se odbacije kao neprihvatljiva, jer je ponuđač dostavio dvije ponude što je suprotno odredbi člana 57. stav (3) ZJN-a.

**O b r a z l o ž e n j e**

Rješenjem Ureda za razmatranje žalbi- Filijala Mostar broj JN2-03-07-1-59-8/24 od 9.2.2024. godine usvojena je žalba ponuđača Goodwill d.o.o. Hadžići izjavljena na Odluku o izboru najpovoljnjeg ponuđača u postupku javne nabavke putničkog motornog vozila kategorija M2 (minibus). Broj: 07-11-5-9133/23 od 25.12.2023. godine i poništena je Odluka o izboru najpovoljnijeg ponuđača broj 07-11-5-9133/23 od 25.12.2023. godine, te je predmet vraćen na ponovni postupak.

U Rješenju Ureda za razmatranje žalbi Filijala Mostar broj JN2-03-07-1-59-8/24 od 9.2.2024. godine, date su upute Ugovornom organu kako postupiti u ponovnom postupku.

Naime, što se tiče ponuda ponuđača STEEL doo Zenica Ured za razmatranje žalbi ukazuje na nezakonitu odluku ugovornog organa, koji je prema ocjeni Ureda ovaj organ prekršilo odredbe člana 57. Stav (3) ZJN-a, koje propisiju da svaki ponuđač može podnijeti samo jednu ponudu u određenom postupku javne nabavke. Ugovorni organ je trebao odbaciti ponude ponude ponuđača STEEL doo Zenica kao neprihvatljive jer su dostvaljene suprotno članku 57. Stav (3) ZJN-a koji propisuje da ponuđač može podnijeti samo jednu ponudu.

Što se tiče drugog žalbenog navoda, a za koji je Ured za razmatranje žalbi također naveo kao propust ugovornog organa da postupi prema odredbama člana 66. stav (1) ZJN-a koje propisuju da da ako ugovorno tijelo utvrdi da je ponuđena cijena neprirodno niska, pismeno će od ponuđača zahtijevati da obrazloži ponuđenu cijenu, te ako ponuđač ugovornom tijelu ne ponodi osnovno obrazloženje, koje može između ostalog sadržavati i poređenje s cijenama na tržištu, ugovorno tijelo odbacit će takvu ponudu. Pored toga, odredbe člana 17. stav (7) Uputstva o pripremi tenderske dokumentacije i ponuda propisuje sljedeće: Ugovorno tijelo obavezno od ponuđača traži objašnjenje cijene ponude koju smatra neprirodno niskom ako su ispunjeni sljedeći uvjeti:

1. cijena ponude je za više od 50 % niža od prosječne cijene preostalih prihvatljivih ponuda, ukoliko su primljene najmanje tri prihvatljjive ponude ili
2. b) cijena ponude je za više od 20 % niža od cijene drugorangirane prihvatljive ponude.

U ponovnom postupku Komisija za provođenje postupka javne nabavke se sastala dana 21.2.2024. godine, sa početkom u 12:00 sati nakon što je Ugovorni organ zaprimio Rješenje ureda za razmatranje žalbi- Filijala Mostar broj: JN2-03-07-1-59-8/24 od 09.02.2024.godine.

Komisija je razmatrala upute date u Rješenju ureda za razmatranje žalbi, kojim je poništena Odluka o izboru najpovoljnijeg ponuditelja broj: 07-11-5-9133/23 od 25.12.2023.godine, te je predmet vraćen ugovornom organu na ponovni postupak.

Nakon što se upoznala sa svim uputama datim u Rješenju ureda za razmatranje žalbi, a postupajući po datim uputama drugostepenog organa i u skladu sa članom 57. stav (3) Zakona o javnim nabavkama BIH, Komisija je predložila Ugovornom organu da se ponude ponuđača STEEL“ d.o.o. Zenica odbace kao neprihvatljive, jer svaki ponuđač može podnijeti samo jednu ponudu, kako je navedeno i u predmetnom Rješenju.

Što se tiče drugog žalbenog navoda za koji je Ured za razmatranje žalbi također ukazao na propust ovog Ugovornog organa, a koji se tiče odredbe člana 66. stav (1) Zakona o javnim nabavkama BIH i člana 17.stav (7) Upustva o pripremi tenderske dokumentacije i ponuda, Komisija je u ponovnom postupku utvrdila da cijena prvorangirane ponude ponuđača „DRVOREZ“ d.o.o. Hadžići nije neprirodno niska (ista je za 41,47 %niža) u odnosu na prosjek preostale dvije prihvatljive ponude „GOODWILL“ d.o.o. Hadžići i „ALI&VIS“ d.o.o. Kreševo.

Shodno navedenom, a kako je kriterij za dodjelu ugovora najniža cijena, Komisija za provođenje postupka javne nabavke je predložila Ugovornom organu da ponovo donese Odluku o izboru najpovoljnijeg ponuđača i to „DRVOREZ“ d.o.o. Hadžići i zaključi Ugovor s istim.

S obzirom da je kriterij za dodjelu ugovora „najniža cijena tehnički zadovoljavajuće ponude, “ i da je ponuda ponuđača **„**DRVOREZ“ d.o.o. Hadžići prvorangirana nakon okončane aukcije, Ugovorni organ je prihvatio prijedlog Komisije i odlučio kao u dispozitivu odluke.

Također, ovom odukom u tački 3. ponuda ponuđača STEEL doo Zenica se odbacuje kao neprihvatljiva, jer je ponuđač dostavio dvije ponude što je u suprotnosti odredbi člana 57. stav (3) ZJN-a.

**Pouka o pravnom lijeku**

Protiv ove odluke može se izjaviti žalba najkasnije u roku od 5 (pet) dana od dana prijema ove odluke. Žalba se izjavljuje URŽ-u putem ugovornog organa u pisanoj formi direktno, elektronskim putem, ako je elektronsko sredstvo definirano kao način komunikacije u tenderskoj dokumenetaciji, ili preporučenom poštanskom pošiljkom u dovoljnom broju primjeraka, a koji ne može biti manje od tri.

Obrađivač:

Selma Bužimkić, dipl. pravnik

**GRADONAČELNIK**

Dostavljeno: Armin Halitović

1. „DRVOREZ“ d.o.o. Hadžići, putem e-maila
2. „ALI&VIS“ d.o.o. Kreševo, putem e-maila
3. „STEEL“ d.o.o. Zenica , putem e-maila
4. „GOODWILL“ d.o.o. Hadžići, putem e-maila
5. spis
6. a/a